
PËR DISA SHTESA NË LIGJIN NR.7905, DATË 21.3.1995 “KODI I PROCEDURËS PENALE I REPUBLIKËS SË SHQIPËRISË”

Në mbështetje të neneve 81 dhe 83 pika 1 të Kushtetutës, me propozimin e një grupi deputetësh,

KUVENDI
I REPUBLIKËS SË SHQIPËRISË

V E N D O S I:

Neni 1

Në ligjin nr.7905, datë 21.3.1995 “Kodi i Procedurës Penale i Republikës së Shqipërisë”, në nenin 24, pas pikës 4 shtohet pika 5 me këtë përmbajtje:
“Prokurori më i lartë ka të drejtë të vendosë ndryshimin ose shfuqizimin e vendimeve të marra nga prokurori më i ulët.”

Neni 2

Në nenin 34, në pikën 1 të shtohet një paragraf me këtë përmbajtje:
“Kur pas marrjes së një personi si të pandehur dalin të dhëna të reja që ndryshojnë akuzën e paraqitur ose e plotësojnë atë, prokurori merr vendim, të cilin ia njofton të pandehurit.”

Neni 3

Në nenin 324, në pikën 2 të shtohet një paragraf si vijon:
“Tej afatit 2-vjeçar, në raste të jashtëzakonshme, afati i hetimit mund të zgjatet vetëm me miratim të Prokurorit të Përgjithshëm deri në 1 vit, për çdo zgjatje jo më shumë se tre muaj, pa cenuar afatet e kohëzgjatjes së paraburgimit.”

Neni 4

Në nenin 328, në pikën 1, përpara fjalës “çështjes” shtohet fjala “akuzës ose”.

Neni 5

Në nenin 329, në pikën 1, përpara fjalës “çështjes” shtohet fjala “akuzës ose të”.

Neni 6

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2326, datë 3.3.1999 të Presidentit të Republikës së Shqipërisë, Rexhep Meidani
